רוני גבעתי

רוני גבעתי  (19 באפריל 1940 – 2 באפריל 2014) הייתה סופרת, מתרגמת, סופרת לילדים ועורכת ישראלית.

ביוגרפיה
רוני גבעתי נולדה וגדלה בקיבוץ כפר בלום שבעמק החולה. נופי ילדותה נספגו בה באינטנסיביות רבה, והיו עתידים ללוות את סיפוריה לגדולים ולקטנים. בשנת 1949 יצאה עם הוריה לשליחות בת שנתיים באנגליה. את לימודי התיכון שלה השלימה בקיבוץ איילת השחר, ולפני גיוסה עבדה כמדריכת נוער בבאר שבע.
לאחר נישואיה השתקעה ב-1960 בקיבוץ עין גדי, שבו הייתה חברה עד מותה.

למדה בסמינר למורים בית ברל, ובמשך 21 שנה עבדה כמורה בבית הספר בקיבוצה. היא השתלמה בלימודי אמנות ובספרות אנגלית, באוניברסיטה העברית בירושלים, ולימים גם תרגמה מספרות הילדים האנגלית.
החלה לכתוב בשנת 1970.
פרסמה עשרות ספרים לילדים, לנוער ולמבוגרים. נופי החי והצומח של נאות עין גדי הם גיבורי הסיפורים ברבים מספריה.
משנת 1978 שימשה כעורכת של ספרי ילדים בהוצאת הקיבוץ המאוחד.
זכתה לשיתוף פעולה פורה מצד מאיירי ספרים, ובהם גם אורי שולביץ.

רוני גבעתי נקברה בקיבוצה עין גדי.

 ספריה 
ספריה לילדים
 ילדי הבריכה הנסתרת; ציירה: אראלה, תל אביב: מ' מזרחי ('מועדון הספר הטוב לבני הנעורים), 1974. (זכה בעיטור אנדרסן)
 סוד הסבך הקסום, תל אביב: הקיבוץ המאוחד, תשמ"א 1980.
 הזאב הלבן, תל אביב: הקיבוץ המאוחד ('גורים: ספריה לקורא הצעיר'), תשמ"ב 1981.
 אור בארץ הענקים; איורים: אבי כץ, תל בביב: ספרית פועלים, תשמ"ד 1984.
 ברבורים מאגם אחר; איורים: אבי כץ, תל אביב: ספרית פועלים, תשמ"ט 1989. (זכה בפרס זאב לספרות ילדים ונוער)
 משאלות חורף; איורים: הִלה חבקין, תל אביב: ספרית פועלים ('סדרת נעורים'), תשנ"ג 1993. (רומן)
 ילדת האפרסמון, תל אביב: עם עובד, תשנ"ו 1995.
 ציפור העץ; איורים: הלה חבקין, תל אביב: הקיבוץ המאוחד ('קריאת עשרה'), תשנ"ז.
  איילות בשלג; איורים: יערה עשת, תל אביב: ספרית פועלים ('סדרת נעורים'), תש"ס 2000.
 שתי נערות יחפות, תל אביב: גוונים, תשס"א 2001. (רומן)
 כמו רוח מדבר, בני ברק: ספרית פועלים ('נעורים'), תשס"ג 2002.

ספריה למבוגרים
 פרחים כמוסים: סיפור, ירושלים – תל אביב: מ' ניומן, תשל"ה.
 בין שתיקות, תל אביב: הקיבוץ המאוחד, 1987. (פינות ונקודות מפנה בחייו של יצחק צוקרמן)
 רושם של שלוה, תל אביב: הקיבוץ המאוחד, 1990. (רומן)
 כמו פרי, תל אביב: הקיבוץ המאוחד, תשנ"ז 1997. (רומן)
 להביט בראי המים, בני ברק: הקיבוץ המאוחד, 2006. (רומן)
 נערת הפרפרים והליצן, בני ברק: הקיבוץ המאוחד ('צעירים'), תשס"ח 2008. (רומן)
 חליל בודד בחושך; העורכת: יונה טפר, בני ברק: הקיבוץ המאוחד ('צעירים'); ספרית פועלים, תש"ע 2010.

תרגומיה
 אורי שולביץ, מעשה באוצר; תרגמה: רוני גבעתי, תל אביב: הקיבוץ המאוחד, תשמ"א.
 איבן סאותהול, שוחת-השועלים; תרגמה מאנגלית: רוני גבעתי, תל אביב: הקיבוץ המאוחד ('אופיר: ממיטב ספרות הילדים'), תשמ"ב 1982.

בעריכתה
 שנים נגד שתים: שהם ארבעה ספורים לילדים... כתובים בעט של צ'ארלס דיקנס, מתֻרגמים לעברית בידי אוריאל אופק ומאירים בידי אבנר כץ; עורכת: רוני גבעתי, תל אביב: הקיבוץ המאוחד, תשמ"א.
 רוני גבעתי (עורכת), צִמוקים ושקדים: מבחר אגדות וספורים לילדים; ציורים: אבנר כץ, תל אביב: הקיבוץ המאוחד, תשמ"ב. (הופיע במספר מהדורות נוספות)

פרסים
 1974 – פרס רחל ניומן לביכורי יצירה (בית הסופר ע"ש חיים הזז).
 1979 – עיטור אנדרסן, על ספרה "ילדי הבריכה הנסתרת".
 1991 – פרס זאב לספרות ילדים ונוער, על ספרה "ברבורים מאגם אחר".
 תשנ"ח – פרס ראש הממשלה לסופרים עבריים.
 תש"ע – פרס ראש הממשלה לסופרים עבריים.

 קישורים חיצוניים 





 רוני גבעתי באתר "דףדף"

  (עם הופעת ספרה "חליל בודד בחושך")

הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:עורכות ספרותיות ישראליות
קטגוריה:זוכות פרס זאב
קטגוריה:זוכי פרס זאב
קטגוריה:זוכות עיטור אנדרסן
קטגוריה:זוכי עיטור אנדרסן
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:כפר בלום: אישים
קטגוריה:עין גדי (קיבוץ): אישים
קטגוריה:בוגרי בית החינוך המשותף עמק החולה
קטגוריה:בוגרות המכללה האקדמית בית ברל
קטגוריה:בוגרי המכללה האקדמית בית ברל
קטגוריה:נשות חינוך ישראליות
קטגוריה:אנשי חינוך ישראלים
קטגוריה:אישים הקבורים בקיבוצים
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:ישראליות שנפטרו ב-2014
קטגוריה:ישראלים שנפטרו ב-2014